Call It What You Want

"Call It What You Want" (בעברית: "תִּקְרְאוּ לָזֶה אֵיךְ שֶׁתִּרְצוּ") הוא סינגל שיווקי שהוקלט על ידי הזמרת-יוצרת האמריקאית טיילור סוויפט, מתוך אלבום האולפן השישי שלה, Reputation. השיר יצא לאור ב-3 בנובמבר 2017, על ידי חברת התקליטים ביג משין רקורדס, כסינגל השיווקי השלישי מהאלבום. השיר נכתב והופק על ידי טיילור סוויפט וג'ק אנטונוף והוא כולל בתוכו סוגות מוזיקליות כמו אלקטרופופ, רית'ם אנד בלוז, טראפ וסינת'-פופ. מבחינה לירית, השיר מקביל לשיר "Love Story" של סוויפט, שיצא בשנת 2008 ונכלל באלבומה השני, Fearless. כמו כן, מבקרי ואתרי המוזיקה פרסמו כי הוא כולל בתוכו אזכור ללהיטה "Blank Space", שיצא בשנת 2014 ונכלל באלבומה החמישי, 1989. השיר ספג שבחים ביקורתיים מטעם מבקרי המוזיקה, אשר שיבחו את הפקתו של השיר ואת מילותיו, המורכבות מדימויים ומטפורות בנוגע לקריירה ולמערכת היחסים שלה עם ג'ו אלווין. מבחינה מסחרית, "Call It What You Want" זכה להצלחה בינלאומית. הוא הגיע בשיאו למקום ה-27 במצעד הבילבורד הוט 100, אף על פי שלא יצא כסינגל. כמה חודשים לאחר צאתו, העניק לו איגוד תעשיית ההקלטות האמריקאי (RIAA) את תואר הזהב, על מכירות של למעלה מ-500,000 עותקים במדינה. לאחר שסוויפט ערכה מספר "מסיבות השמעה" באוקטובר 2017, במהלכן השמיעה את אלבום האולפן השישי שלה Reputation, לאוזני 100 מעריצים מרחבי העולם, ולאחר שהוציאה את "Gorgeous" כסינגל השיווקי השני מהאלבום, ב-2 בנובמבר 2017, הודיעה שהיא תוציא את "Call It What You Want" כסינגל השיווקי השלישי מהאלבום, תוך שפרסמה טיזרים שלו ברשתות החברתיות שלה. "Call It What You Want" הופץ בחצות 3 בנובמבר 2017, יחד עם קליפ מילים נלווה שפורסם ביוטיוב. "Call It What You Want" תואר כ"בלדת אלקטרופופ מעוצבת היטב", "שיר קרוסאובר אטמוספירי, המכיל את סוגת הטראפ-R&B", ו"שיר אהבה מוחלט, מסוגת הסינת'-פופ". ג'ק אנטונוף, המפיק והכותב המשותף של השיר, חשף ברשת החברתית טוויטר, כי "Call It What You Want" מכיל "דוגמאות של הקול של סוויפט כמבוא, תוך שהוא מושמע ברקע לאורכו" והוסיף כי "הקול שלה הפך לכלי נגינה בפני עצמו". ב-Spin נכתב כי השיר כולל בתוכו קטע בו סוויפט מבצעת מעין ראפ. בהמשך, הצהיר כי ”זכיתי בכבוד לעבוד על השיר הזה. אני ממליץ למעריץ שלה לשמוע אותו באוזניות במהלך טיול לילי”. השיר נכתב בסולם לה מז'ור, תוך שהוא מכיל 82 פעימות לדקה. האקורדים שלו נעים ב-D – A – E – D/F♯ – F♯m7, בעוד קולה של סוויפט נע בין E3 ל-C♯5. את השיר פותחת סוויפט בנימה פסימית, בשלוש השורות "הטירה שלי התפוררה בן לילה; הבאתי סכין לקרב יריות; הם לקחו את הכתר, אבל זה בסדר". הן מתייחסות לסכסוך בין סוויפט לקניה וסט, שאירע בעקבות הוצאת הווידאו קליפ של שירו "Famous". כמו כן, הן מאזכרות את שתי השורות "אני לא אוהבת את מפתחות הממלכה שלך; פעם הם היו שייכים לי", משירה "Look What You Made Me Do". בנוסף, סוויפט מאזכרת ב-"Look What You Made Me Do" אקדח בשתי השורות "אמרת שהאקדח היה שלי; לא מגניב, לא, אני לא אוהבת אותך". בשירה "New Romantics" משנת 2014, היא מאזכרת טירה בשתי השורות "כי מותק יכולתי לבנות טירה; מכל הלבנים שזרקו לעברי". מדובר באותה הטירה לכאורה, המוזכרת גם ב-"Call It What You Want". בעבר, היא הקליטה שיר בשם "Castles Crumbling" ("טירות מתפוררות"), שהיה צריך ככל הנראה, להיכלל באלבומה, Speak Now. השורות האלה קשורות לקליפ המילים של "Look What You Made Me Do", בו מוצגת תמונה בה מופעים שישה כלי שחמט. לפי התמונה, הכאת הצריח הלבן ("הטירה שלי התפוררה בן לילה") תאפשר לכלי השחור לבצע את פעולת המט ("הם לקחו את הכתר, אבל זה בסדר"). השורה "הבאתי סכין לקרב יריות", מתייחסת לעובדה שסוויפט מאסה בסכסוכים עם התקשורת ומעליה מתנוסס דגל לבן המסמל את תבוסתה מראש שכן, היא מביאה סכין לקרב יריות. באתרי המוזיקה נכתב כי השורות שצוינו לעיל, עשויות לדבר גם על "Long Live", משנת 2010. את הבית הראשון היא סוגרת עם שלוש שורות ומילה החותמת אותו: "כל השקרנים קוראים לי אחת; אף אחד לא שמע ממני כבר חודשים; אני חשה טוב יותר ממה שאי פעם חשתי; בגלל". שנת 2016 הייתה שנה שתוארה כ"קשה" עבור סוויפט. בשנה הזו היא נפרדה מטום הידלסטון וקלווין האריס (עליהם כתבה את "Getaway Car"), תוך שחוותה סכסוך תקשורתי עם וסט וזאת, בנוסף לביקורות השליליות שספגה מהתקשורת. כל אלו הובילו לכך שהיא נעלמה לכאורה ולא הופיעה באף מקום. חזרתה לעולם המוזיקה לוותה בהד תקשורתי רחב, היות שהיא מחקה את כל התוכן שהעלתה ברשתות החברתיות ובמקום, פרסמה מספר מועט של פוסטים בהם הודיעה כי היא חוזרת עם אלבום חדש ותדמית חדשה. עם זאת, במהלך היעלמותה, היא החלה במערכת יחסים עם ג'ו אלווין, עליה היא דיברה בשורה "אני חשה טוב יותר ממה שאי פעם חשתי". בעת שנעלמה, היא ניצלה את הזמן לטענתה למינוף מערכת היחסים של עם אלווין והדבר הסב לה אושר בין כל החוויות השליליות שלה. את הפזמון פותחת סוויפט בשורה "המותק שלי מתאים לי כמו חלום בהקיץ". אותו "המותק" הוא ג'ו אלווין, אותו היא מזכירה כדבר החיובי ביותר שקרה לה באותה העת ומוסיפה כי הוא מתאים לה בצורה מובהקת. סוויפט משתמשת בצמד המילים "חלום בהקיץ" גם בשירה "Blank Space" משנת 2014. היא ממשיכה ושרה "הולך עם ראשו למטה; אני זו שהוא הולך אליה". היא רומזת שמכיוון שהוא (אלווין) נחשב לידוען, הפפראצי רוצה לצלם אותו במיוחד כשהוא עמה. הוא בתגובה, מרכין את ראשו למטה כדי לנסות ולהימנע מכך. היא מוסיפה כי הוא בוחר שלא להאמין לדברי התקשורת כלפיה, מרכין את ראשו (מתעלם מדברי הנאצה) ובא אליה למרות הכול. הרכנת ראשו למטה מתייחסת לכאורה לכך שהוא אינו מעורב בשום סכסוך. כמו כן, פירוש הדבר הוא שאלווין לא מעוניין לשמוע מה אומרים בתקשורת על סוויפט, ומעדיף להאמין למה שהוא רואה ומה שנמצא לפניו. בנוסף, הליריקה הזו מצביעה על כך שמושא אהבתו של אלווין היא סוויפט בלבד ולכן הוא מרכין את ראשו מטה והולך לעברה בלבד; הדבר מצביע על מסירות ונאמנות ותחושת מחויבות ללא תנאי. את מערכת היחסים ביניהם, הם לא הרבו לפרסם בתקשורת ואף הסתירו אותה במידת האפשר. בהמשך, היא שרה "אז קראו לזה איך שאתם רוצים, כן; קראו לזה איך שאתם רוצים", תוך שגם השורה "הם נמוגים (והופכים) לשום דבר כשאני מסתכלת עליו", שזורה בהן. כלומר, סוויפט מאוהבת בצורה כה חזקה, שכבר לא אכפת לה מה התקשורת אומרת עליה או על מערכות היחסים שלה. אחת הדוגמאות לדמוניזציה שהתקשורת עשתה כלפיה, הייתה כשהיא החלה לצאת עם טום הידלסטון זמן קצר לאחר שנפרדה מקלווין האריס. במהלך אותה העת, הופנו כלפיה עשרות ביקורות שליליות. לאחר מכן, היא שרה "המותק שלי עף כמו זרם סילון". המבנה של השורה הזו משקף את השורה הראשונה בפזמון. סוויפט מתארת את יופיו של אלווין באמצעות הדימויים הללו. בנוסף לכך, "זרמי סילון" במטאורולוגיה, הם זרמי אוויר חזקים וצרים יחסית בשכבות הגבוהות של הטרופוספירה, בגובה 11 קילומטר לערך מגובה פני הים. הם נוצרים מניגודי טמפרטורה ברום הגבוה - אלה גורמים לניגודי לחץ, היוצרים רוח חזקה בכיוון קבוע והם מצויים בעיקר בשכבת הטרופופאוזה של האטמוספירה. ישנו זרם סילון (קוטבי) המחבר את ביתה של טיילור בניו יורק לביתו של אלווין בלונדון. במהלך יצירתו של Reputation, הם טסו ללונדון פעמיים; פעם אחת בקיץ 2017 ושוב בספטמבר אותה שנה. היא סוגרת את הפזמון בשתי השורות "גבוה מעל כל הסצנה; אוהב אותי כאילו אני חדשה לגמרי". כלומר, אלווין מתעלם מהמוניטין השלילי של סוויפט בעיתונות ובציבור הרחב. בריאיון עם ה-ABC בשנת 2015, היא דיברה על המוניטין השלילי שהתקשורת יצרה כלפיה והצהירה כי: "אני חושבת שככותבת שירים אתה צריך להיות די מודע למי שאתה כאדם, ואז אני חושבת שאתה צריך להיות בעל עין אחת על מה אנשים חושבים עליך [ומה] התפיסה הכללית לגביך בעולם. בשנתיים האחרונות שמתי לב שחלו אודותיי דיונים מרעישים בנוגע לחיי האישיים, עד לנקודה שבה זה כאילו, 'וואו, גם זה?' הם די עיצבו את הפרופיל שלי כאחת עם שלל בני זוג מהם היא נפרדה זה אחר זה. לאחר מכן, הם חושבים שאני הולכת למאורה המרושעת שלי וכותבת עליהם שירים כנקמה". — סוויפט, בריאיון ל-ABC את הבית השני, פותחת סוויפט בשלוש שורות: "כל הפרחים שלי צמחו בחזרה כקוצים; חלונות נאטמו אחרי הסערה; הוא הפיק אש רק כדי לחמם אותי". השורה הראשונה עשויה לאזכר בתוכה את "Clean" משנת 2014, המדבר על מערכת יחסים לא בריאה והפגת הכאב הנלווה לכך. סוויפט מדברת על כך שהיא חשה חסרת אונים עקב הסכסוך עם וסט, הביקורות בתקשורת והסכסוך המתוקשר שהיה לה עם קייטי פרי. מאז כתיבת השיר, עברה סוויפט כברת דרך שבסופה כתבה את "Peace" ("שלום"), בו הזכירה את השורה "הוא הפיק אש רק כדי לחמם אותי" בצורה אחרת. (ב-"Peace" שרה: "אבל אני אש ואני אחמם את הלב השביר שלך") בהמשך הבית, היא שרה "כל מלכות הדרמה מתנדנדות". בשורה זו ובשורה הבאה, היא מתייחסת לשלושה קלפי משחק ידועים. הראשון הוא קלף המלכה (אנ'). ב-"Look What You Made Me Do" דיברה סוויפט על קים קרדשיאן וקייטי פרי כיריבות שלה, כמו גם היותן "מלכות הדרמה" שהוזכרו קודם לכן. הסכסוך עם וסט וקרדשיאן אירע בעקבות שירו "Famous". ה"נדנדה" הראשונה הייתה ריאיון של קרדשיאן ב-GQ, במהלכו הצהירה כי "סוויפט כבר אישרה מראש את המילים השנויות במחלוקת המופיעות בשיר". מאוחר יותר, דיברה בתוכניות טלוויזיה ומשדרי רדיו על הסכסוך עם סוויפט. באינסטגרם, היא פרסמה סרטון שלטענתה "הוכיח שסוויפט אישרה לווסט להקליט את השיר השנוי במחלוקת". ביום הנחש הבינלאומי, פרסמה ציוץ בטוויטר המתייחס לסוויפט. הדבר הוביל לכך שהרשתות החברתיות של סוויפט הוצפו באמוג'ים של נחשים. (סוויפט בתגובה אימצה את הנחשים כחלק מהקונספט של Reputation ונגזרותיו) ה"נדנדה" השנייה היא הסכסוך של סוויפט עם פרי. בעקבות הסכסוך, הוציאה סוויפט בשנת 2015 את הלהיט הבינלאומי "Bad Blood" כנגד פרי, תוך שהוא הפך לאחד מהשירים המצליחים ביותר בעשור השני של המאה ה-21. פרי בתגובה, הוציאה בשנת 2017 את השיר "Swish Swish" שחווה כישלון במצעד הבילבורד הוט 100 ביחס לשיריה האחרים. לבסוף, סוויפט הגיבה בכך שהוציאה מחדש את כל קטלוג המוזיקה שלה באותו היום שפרי הוציאה את אלבומה Witness. בעקבות ההוצאה המחודשת, סוויפט מנעה ממנו מלהגיע למקומות הראשונים במספר מצעדים ברחבי העולם. באמצע הבית, היא שרה "כל הג'וקרים שמתחפשים למלכים". בשורה זו ובקודמתה, סוויפט מתייחסת לשלושה קלפי משחק ידועים; תחילה המלכה ועכשיו המלך והג'וקר. בהמשך לשורה הקודמת כמו גם ב-"Look What You Made Me Do", המלך / הג'וקר מייצגים את קניה וסט. הסכסוך של השניים סוקר באופן רחב בתקשורת. ברשתות החברתיות וסט משווה את עצמו לישו, אלוהים או מלך; כולם עמדות עם מעמד גבוה ומכאן, מגיע הדימוי של סוויפט. לווסט יש אלבום ששמו הוא Yeezus, שעוסק בשמו של ישו. הוא הסביר בריאיון עם זיין לו את המשמעות מאחורי אחת מרצועותיו "Yeezus, I Am A God", והצהיר: "אמרתי לך מי אני חושב שאני, אלוהים". מעבר לכך, השורה הזו עשויה להתייחס גם ל-"Swish Swish" של קייטי פרי, שמכיל בתוכו את המילה ג'וקר. לאחר מכן, היא שרה "ואני יודעת שאני עושה את אותן הטעויות בכול פעם; גשרים נשרפים, אני אף פעם לא לומדת; לפחות עשיתי דבר אחד נכון; עשיתי דבר אחד נכון". סוויפט מספרת על הטעויות שעשתה בחייה, תוך שהיא דיברה על כך בשירה "I Knew You Were Trouble", משנת 2012. אותן הטעויות לטענתה, הובילו להתמוטטות מערכות היחסים שלה. היא דיברה על כך ב-"Picture to Burn" משנת 2006, וב-"Red" ו-"Begin Again" משנת 2012. ב-"I Know Places" היא שרה על ההשלכות של כך. אלווין והיא שמרו על מערכת היחסים שלהם מחוץ לעין הציבור לרוב, תוך שהם נראו לעיתים רחוקות בחוץ יחד. לטענתה, זה "דבר אחד שהיא עשתה נכון" בפעם הראשונה בחייה. בשורה "גשרים נשרפים, אני אף פעם לא לומדת" היא מתייחסת לקשרים שניתקה מידועניות כמו דיאנה אגרון וקרלי קלוס. בשיר שלה "22" משנת 2012, המסר הסודי שנכלל בהערות האלבום Red, היה "אשלי דיאנה סלינה קלייר". (חברותיה הטובות ביותר של סוויפט) בקליפ של "Look What You Made Me Do" מוצגת סוויפט כשהיא לובשת חולצה עליה כתובים שמות חברותיה הטובות ביותר, אך עם זאת, שמה של קלוס לא הופיע עליה והדבר אישש את נוכח העובדה שהשתיים ניתקו את הקשר ביניהן. בשורה הבאה "אני צוחקת עם אהובי, בונה מבצרים מתחת לשמיכה", היא מצהירה שבן זוגה מסב לה אושר כה רוב, עד שהיא שוכחת מהכול. בנוסף, היא מסבירה כי הם מתנהגים כמו ילדים לכאורה, ובונים מבצרים מסדינים ושמיכות, שמהווים לה מעין מקלט מהתקשורת והביקורות. לקראת סוף הבית, היא שרה את שתי השורות: "בוטחת בו כאילו היה אחי; כן, אתם יודעים שעשיתי דבר אחד נכון". סוויפט אומרת כי באופן כללי, אין קשר חזק יותר מהאהבה והאמון בין שני אחים ומוסיפה שמשפחה מסמלת אמון, ותמיד תהיה שם בעת צרה. היא סיפרה מספר פעמים כי אח שלה, אוסטין סוויפט, היה שם תמיד לצידה כשהייתה זקוקה לו. הוא נצפה עמה בשטיחים אדומים, תוכניות וטקסי פרסים ובסרטים ביתיים שפרסמה. בנוסף לכך, הוא התערב בסכסוך שלה עם וסט. לאחר שווסט פרסם את שירו "Famous", אוסטין בתגובה צילם את עצמו משליך את נעלי ה-Yeezy שלו לפח האשפה. הבית מסתיים בשורה "עיניים זרועות כוכבים ונוצצות, במעלה הלילה האפל ביותר שלי". היא מאזכרת בשורה הזו את אלווין. כמו כן, היא מאזכרת אותו גם בשירים "Gorgeous" ("עיניים כחולות כמו האוקיינוס מסתכלות בעיניים שלי") ו-"Delicate" ("הו לעזאזל, מעולם לא ראיתי את הצבע הכחול הזה"), שנכללו ב-Reputation. היא משווה את אלווין לניצוץ המאיר את התקופה הגרועה ביותר בחייה ("במעלה הלילה האפל ביותר שלי") ומסבירה כי הוא מסב לה אושר ורוגע. לפני ואחרי הגשר המוזיקלי, מבצעת סוויפט את הפזמון כמעט ללא שינויים. הוא מתחיל בשתי השורות, תוך התמקדות בשורה השנייה "שרשרת סביב צווארי". כלומר, היא מזכירה שרשרת עשויה מכסף שבן זוגה העניק לה במתנה. את השרשרת היא ענדה במפגשיה עם אלווין, תוך שגם בצילומים לפרסומת עם AT&T היא ענדה אותה. בעטיפת האלבום Reputation, ניתן לראות את אותה השרשרת המדוברת. בהמשך, היא שרה את שלוש השורות "לא משום שהוא הבעלים שלי; אבל בגלל שהוא באמת מכיר אותי; וזה יותר ממה שהם יכולים לומר, אני", שמדברות על כך שלסוויפט לא אכפת מדעות של אחרים. היא הצהירה כמה פעמים שהיא לא מקבלת דעות של אנשים שלא מכירים אותה באמת. ביוני 2015, במהלך סיבוב ההופעות "The 1989 World Tour", לפני שביצעה את השיר "Clean" המדבר על מערכת יחסים לא בריאה, היא נאמה כי: "את לא [יכולה לקבל] את הדעה של מישהו שלא מכיר אותך. את לא נחשבת לפחות טובה רק כי עשית כמה טעויות בחיים שלך. את לא הולכת לשום מקום רק בגלל שעדיין לא הגעת לאן שאת רוצה להגיע". — סוויפט ב-"The 1989 World Tour" בנאומה, דיברה סוויפט על כך שהתקשורת מבקרת אותה באופן שלילי לעיתים קרובות, אך היא לא נותנת לזה לעצור אותה. בסוף הגשר המוזיקלי, היא שרה "אני זוכרת את סוף נובמבר; עצרתי את נשימתי, לאט, אמרתי; "אתה לא צריך להציל אותי; אבל האם היית בורח איתי?"; כן (האם תברח?)". השורות האלה הושוו לשורות "רומיאו, קח אותי למקום שנוכל להיות לבד אני אחכה, כל מה שנשאר לעשות זה לרוץ; רומיאו, תציל אותי, הם מנסים להגיד לי איך להרגיש; זה סיפור אהבה, מותק, רק תגיד כן", מלהיטה "Love Story" משנת 2008. אך להבדיל מ-"Love Story", ב-"Call It What You Want" היא לא מבקשת מבן זוגה להציל אותה, אלא מציעה לו לברוח יחד עמה, מה שמסמל את העובדה שהיא כבר לא זקוקה לעזרה מאף אחד. סוויפט סיפרה כי היא נזהרה מאוד ביחסים שלה עם אלווין, תוך שהיא ניסתה לשמור אותם לעצמם על מנת שהתקשורת לא תסב להם נזק. את השיר היא מסיימת בשורה "(קראו לזה איך שאתם רוצים, קראו לזה)" ולאחר מכן, היא שרה שש פעמים את השורה "(קראו לזה איך שאתם רוצים, קראו לזה איך שאתם רוצים, קראו לזה)". עם זאת, בסופו היא שרה בפעם האחרונה את שתי השורות "קראו לזה איך שאתם רוצים, כן; קראו לזה איך שאתם רוצים [...]". כלומר, היא בוחרת לסיים את השיר עם שתי שורות הלקוחות מהפזמונים שלו. השיר ספג שבחים ביקורתיים מטעם מבקרי המוזיקה. הוא נבחר לשיר ה-20 הטוב ביותר שיצא בשנת 2017 על ידי רולינג סטון. על פי אנטרטיינמנט ויקלי, השיר מפרט את חייה הרומנטיים של סוויפט, תוך שהוא התקבל היטב על ידי קהל המעריצים שלה. פרנק גואן מ-Vulture הצהיר כי "ההפקה הרזרבית והאוורירית שלו מעוררת (או מנסה לעורר), תחושה של רומנטיקה זוהרת ומגוננת על רקע דאגה חברתית הרסנית; המעריצים רואים בו גם כשיר העוסק במחלוקת שהייתה לה עם קניה וסט וקים קרדשיאן". ב-USA Today הפנו כלפיו ביקורת חיובית, תוך שנאמר שם שהוא "מאופק משאר הסינגלים האחרונים שלה". כמו כן, טענו שהוא "אפקטיבי ומבוגר באופן מפתיע". ב-Complex כתבו שהשיר "גרם לכך שהנרטיב הנקמני והשלילי שנוצר כלפי סוויפט ירד". ב-Spin הפנו כלפיו ביקורת דומה, תוך שהצהירו כי מדובר בשיר שלא דומה בשום צורה לשיריה האחרים. רוב שפילד מרולינג סטון דירג את "Call It What You Want" במקום ה-43 ברשימת "כל 206 השירים של טיילור סוויפט, לפי דירוג". הוא דורג במקום ה-67 ברשימה דומה של Paste. בארצות הברית, "Call It What You What" דורג במקום ה-27 במוקד הבילבורד הוט 100 ובמקום הראשון במצעד השירים הדיגיטליים, עם מכירות של למעלה מ-68,000 עותקים דיגיטליים. כתוצאה מכך, סוויפט הפכה לאמן הראשון בהיסטוריית המצעד שצבר למעלה מ-14 שירים שכבשו את פסגת המצעד. הוא היה לשיר הרביעי מ-Reputation שכבש את פסגת המצעד, כשהקודמים שעשו זאת הם "Look What You Made Me Do",‏ "...Ready for It?" ו-"Gorgeous". ברולינג סטון טרנדינג 25, שמתפרסם על ידי מגזין רולינג סטון, הוא דורג במקום ה-25 כמה שבועות לאחר יציאתו. איגוד תעשיית ההקלטות האמריקאי העניק לו את תואר הזהב, על מכירות של למעלה מ-500,000 עותקים במדינה. במצעד הסינגלים האוסטרלי הוא זכה להצלחה גם כן, כאשר דורג במקום ה-16. בהמשך, העניק לו איגוד תעשיית ההקלטות האוסטרלי את תואר הזהב, על מכירות של למעלה מ-35,000 עותקים במדינה. במצעד הסינגלים שבאוסטריה דורג במקום ה-43, ובקנדה הוט 100 דורג במקום ה-24. השיר זכה להצלחה גם בגרמניה וצרפת, שם דורג במקומות ה-99 וה-76 בהתאמה. בהונגריה, הפך לאחד מהשירים המצליחים ביותר באלבום כאשר דורג בחמישייה הפותחת במצעד הרשמי של המדינה. במלזיה, הצליח להגיע למקום ה-13 בשיאו, ובניו זילנד הגיע למקום ה-34 במצעד הסינגלים הרשמי של המדינה. באירלנד דורג במקום ה-44, אך במצעד הסינגלים הבריטי זכה להצלחה גדולה יותר, כאשר דורג במקום ה-29. במצעד השירים הבינלאומיים של קוריאה הדרומית, הוא דורג בשיאו במקום ה-80. אף על פי שיצא לאור בשנת 2017, הצלחתו של השיר אירעה גם בשנת 2018, כאשר דורג במקום ה-27 במצעד הסינגלים של הפיליפינים, במקום ה-65 בפורטוגל, ובמקום ה-96 בשווייץ. סוויפט ביצעה גרסה אקוסטית של "Call It What You Want" במהלך משדר רדיו של סיריוס XM, ב-10 בנובמבר 2017. באותו המשדר, ביצעה גרסה אקוסטית של "New Year's Day", תוך שביצעה מחדש את השיר "American Girl" של הזמר-יוצר האמריקאי טום פטי. יממה לאחר מכן, ביצעה סוויפט גרסה אקוסטית לשיר במהלך פרק בעונה ה-43 של תוכנית הטלוויזיה "סאטרדיי נייט לייב", לצד "...Ready for It?". בנוסף לכך, השיר נכלל ברשימת השירים שבוצעו במהלך סיבוב ההופעות החמישי של סוויפט, "Reputation Stadium Tour". סיבוב ההופעות של סוויפט, The Eras Tour, החל במרץ 2023 ובכל מופע סוויפט ביצעה שני שירי הפתעה. שירי הפתעה אלו מבוצעים במהלך מיני סט אקוסטי ואינם חוזרים על עצמם לאורך סיבוב ההופעות, למעט במקרה של טעויות במהלך הופעות. סוויפט הביעה את כוונתה לנגן שירים שונים בכל ערב כדי לספק חוויות ייחודיות למעריצים. "Call It What You Want" כשיר ההפתעה השלישי של הלילה בוצע באצטדיון פייקור בסינסינטי, אוהיו ב-1 ביולי 2023 יחד עם השירים "I Miss You, I'm Sorry" עם גרייסי אברמס ו-"Ivy". כל הקרדיטים שלהלן לקוחים מהערות האלבום של Reputation. מיקומי הקלטה הונדס מוזיקלית באולפני רוף קוסטמרס (ברוקלין הייטס) המיקסינג נעשה באולפני Mixstar (וירג'יניה ביץ', וירג'יניה) המאסטרינג נעשה באולפני סטרלינג סאונד (ניו יורק) צוות מידע על הסינגל "Call It What You Want" באתר מיוזיק בריינז סרטון השיר "Call It What You Want" באתר יוטיוב אירוע המתקיים בסמוך לצאת אלבום מוזיקה, בו משתתפים מעריצים ומקורבים של האמן, המארגן אותו. הבאת סכין לקרב יריות היא תבוסה ידועה מראש שכן, בירייה אפשר להרוג את היריב מבלי להתקרב אליו ואילו בסכין, יש צורך להתקרב אל היריב והסיכויים למות כפולים לכאורה. reputation, נבדק ב-2021-01-07 Release group "reputation" by Taylor Swift - MusicBrainz, musicbrainz.org Taylor Swift - Reputation, Discogs (באנגלית) Hugh McIntyre, Taylor Swift Releases A Fourth New Song, 'Call It What You Want', Forbes (באנגלית) Christopher Rosa, All the Hidden References in Taylor Swift's New Song 'Call It What You Want', Glamour (באנגלית אמריקאית) Taylor Swift, Billboard Gold & Platinum, RIAA (באנגלית אמריקאית) Taylor Swift Just Hosted Her First ‘Reputation’ Listening Party in London, web.archive.org, ‏2017-10-20 Taylor Swift Holds First Secret 'Reputation' Listening Party for Fans in the UK and Swifties Are Freaking Out | Entertainment Tonight, web.archive.org, ‏2017-10-20 Taylor Swift's 'Call It What You Want' Makes Its Debut | Billboard, web.archive.org, ‏2017-12-05 Taylor Swift's 'Reputation': A Track-by-Track Review, from '...Ready for It?' to 'New Year's Day', web.archive.org, ‏2020-01-07 Taylor Swift - Reputation | Reviews | Clash Magazine, web.archive.org, ‏2020-07-26 Taylor Swift, "Call It What You Want" | 50 Best Songs of 2017 | Rolling Stone, web.archive.org, ‏2018-03-16 Review: Taylor Swift - "Call It What You Want" | SPIN, web.archive.org, ‏2017-11-14 Taylor Swift's 'Call It What You Want': Jack Antonoff Talks Making the Song | Billboard, web.archive.org, ‏2017-11-09 Spot On Track - The Spotify & Apple Music tracker, www.spotontrack.com Taylor Swift "Call It What You Want" Sheet Music in A Major (transposable) - Download & Print - SKU: MN0179411, web.archive.org, ‏2018-02-18 My castle crumbled overnight / I brought a knife to a gunfight / They took the crown, but it's alright, Genius (באנגלית) Taylor Swift – Look What You Made Me Do (באנגלית), נבדק ב-2021-01-12 Taylor Swift – New Romantics (באנגלית), נבדק ב-2021-01-12 Taylor Swift – Castles Crumbling* (באנגלית), נבדק ב-2021-01-12 Taylor Swift – Long Live (באנגלית), נבדק ב-2021-01-12 Christine Rendon, Taylor Swift 'is in hiding' after rough year of feuds and break-ups, Mail Online, ‏2017-05-10 Taylor Swift – Getaway Car (באנגלית), נבדק ב-2021-01-12 Copied to clipboardClick to copy, Taylor Swift's Boyfriend Timeline: 12 Relationships & Their Songs, Billboard (באנגלית) All the liars are calling me one / Nobody's heard from me for months / I'm doin' better than I ever was / 'Cause, Genius (באנגלית) A Timeline of the Complicated Relationship Between Taylor Swift and Kim Kardashian West, PEOPLE.com (באנגלית) Kaitlyn Tiffany, Taylor Swift’s mysterious social media disappearance prompts a madcap web scavenger hunt, The Verge, ‏2017-08-18 (באנגלית) My baby's fit like a daydream, Genius (באנגלית) Taylor Swift – Blank Space (באנגלית), נבדק ב-2021-01-12 Walking with his head down / I'm the one he's walking to, Genius (באנגלית) So call it what you want, yeah / Call it what you want to, Genius (באנגלית) Ellie Bate, Taylor Swift's "I Did Something Bad" May Throw Serious Shade At Calvin Harris And Tom Hiddleston, BuzzFeed (באנגלית) Taylor Swift wrote a song about cheating on both Calvin Harris AND Tom Hiddleston and it’s so good, babe, ‏2017-11-10 (באנגלית אמריקאית) Christopher Rosa, All the Kimye, Joe Alwyn, and Calvin Harris References on Taylor Swift's 'Reputation', Glamour (באנגלית אמריקאית) My baby's fly like a jet stream, Genius (באנגלית) Ryan Smith, Taylor Swift and Joe Alwyn 'enjoyed secret trip to London', Mail Online, ‏2017-09-21 Alyssa Bailey, Taylor Swift Just Made Another Super Secret London Trip to Hang With Joe Alwyn's Parents, ELLE, ‏2017-09-22 (באנגלית אמריקאית) High above the whole scene / Loves me like I'm brand new, Genius (באנגלית) Taylor Swift Says "1989's" Biggest Hit Was Written "as a Complete Joke" - Music News - ABC News Radio, abcnewsradioonline.com (באנגלית) Taylor Swift – Clean (באנגלית), נבדק ב-2021-01-13 Kanye West (Ft. Rihanna) – Famous (באנגלית), נבדק ב-2021-01-13 Katy Perry, Genius (באנגלית) Taylor Swift – peace (באנגלית), נבדק ב-2021-01-13 We reveal all the taunts in Taylor Swift's vengeful video for Look What You Made Me Do, The Sun, ‏2017-08-29 (באנגלית בריטית) Kanye West and Taylor Swift's "Famous" Conversation: Read the Full Transcript From Kim Kardashian's Snapchat, E! Online, ‏Mon Jul 18 05:41:00 GMT+0 2016 Kim Kardashian Says Taylor Swift Approved Kanye West's 'Famous' Verse, PEOPLE.com (באנגלית) Kim Kardashian Slams Taylor Swift Over Kanye West Feud, PEOPLE.com (באנגלית) World Snake Day in 2021 | Calendar Labs, CalendarLabs reputation by Taylor Swift, Genius (באנגלית) Taylor Swift and Katy Perry: A timeline of their feud, EW.com (באנגלית) Taylor Swift, Billboard Gold & Platinum, RIAA (באנגלית אמריקאית) Katy Perry, Billboard Taylor Swift Drops Catalog on Streaming Services the Same Day Katy Perry Releases Her Album, The Daily Beast, ‏2017-06-09 (באנגלית) Taylor Swift's back catalogue is currently outperforming Katy Perry's 'Witness' on Spotify | NME, NME | Music, Film, TV, Gaming & Pop Culture News, ‏2017-06-11 (באנגלית בריטית) All the jokers dressing up as kings, Genius (באנגלית) Kanye Explaining "I Am A God" from Yeezus - YouTube, www.youtube.com Katy Perry (Ft. Nicki Minaj) – Swish Swish (באנגלית), נבדק ב-2021-01-13 Taylor Swift – I Knew You Were Trouble. (באנגלית), נבדק ב-2021-01-13 I hate that stupid old pickup truck you never let me drive / You're a redneck heartbreak who's really bad at lying / So watch me strike a match on all my wasted time / As far as I'm concerned, you're just another picture to burn, Genius (באנגלית) Remembering him comes in flashbacks and echoes / Tell myself it's time now, gotta let go / But moving on from him is impossible / When I still see it all in my head / In burning red / Loving him was red, Genius (באנגלית) Taylor Swift – Begin Again (באנגלית), נבדק ב-2021-01-13 Taylor Swift – I Know Places (באנגלית), נבדק ב-2021-01-13 And I know I make the same mistakes every time / Bridges burn, I never learn / At least I did one thing right / I did one thing right, Genius (באנגלית) I'm laughing with my lover, makin' forts under covers, Genius (באנגלית) The Editors, 13 Things to Know About Taylor Swift's Younger Brother, Cosmopolitan, ‏2016-02-17 (באנגלית אמריקאית) John Walker, Taylor Swift Took Her Brother To The Golden Globes Because AWWW!, MTV News (באנגלית) Who's That Guy Sitting Next To Taylor Swift?, HuffPost, ‏2013-06-06 (באנגלית) You change your mind like a girl changes clothes. - YouTube, www.youtube.com A Timeline of the Complicated Relationship Between Taylor Swift and Kim Kardashian West, PEOPLE.com (באנגלית) Taylor Swift – Gorgeous (באנגלית), נבדק ב-2021-01-13 Taylor Swift – Delicate (באנגלית), נבדק ב-2021-01-13 Starry eyes sparkin' up my darkest night, Genius (באנגלית) Taylor Swift – Call It What You Want (באנגלית), נבדק ב-2021-01-12 I want to wear his initial on a chain 'round my neck / Chain 'round my neck, Genius (באנגלית) The funniest Taylor Swift 'Reputation' album artwork reactions, NME | Music, Film, TV, Gaming & Pop Culture News, ‏2017-08-30 (באנגלית בריטית) Not because he owns me / But 'cause he really knows me / Which is more than they can say, I, Genius (באנגלית) Taylor Swift Setlist at Manchester Arena, Manchester, setlist.fm (באנגלית) Taylor Swift Clean Speech 1989 Tour Manchester, United Kingdom, June 24th, 2015 Taylor Swift – Love Story (באנגלית), נבדק ב-2021-01-14 I recall late November / Holding my breath, slowly, I said / "You don't need to save me / But would you run away with me?" / Yes (Would you run away?), Genius (באנגלית) Taylor Swift fans react to new Reputation song Call It What You Want | EW.com, web.archive.org, ‏2018-02-03 Review: Taylor Swift, ‘Call It What You Want’, web.archive.org, ‏2017-11-12 Taylor Swift: 'Call It What You Want' equivalent to heart-eyes emoji, web.archive.org, ‏2017-11-13 Taylor Swift's "Call It What You Want" Is Great | Complex, web.archive.org, ‏2018-02-03 Review: Taylor Swift - "Call It What You Want" | SPIN, web.archive.org, ‏2018-01-03 "Call It What You Want" (2017), Rolling Stone Australia (ב־Australian English) All 158 Taylor Swift Songs, Ranked, pastemagazine.com, ‏2020-02-05 (באנגלית) Taylor Swift's 100 album tracks – ranked, The Independent, ‏2020-07-23 (באנגלית) Rob Sheffield, Rob Sheffield, All 129 of Taylor Swift's Songs, Ranked by Rob Sheffield, Rolling Stone, ‏2021-10-26 (באנגלית אמריקאית) Samantha Wieder, Ryan Schocket, Here Are All Taylor Swift’s Songs— From Debut To Evermore — Ranked, BuzzFeed (באנגלית) All 214 Songs Jack Antonoff Has Produced, Ranked From Worst to Best, Consequence, ‏2021-08-26 (באנגלית אמריקאית) Every Taylor Swift song ranked in order of greatness, NME | Music, Film, TV, Gaming & Pop Culture News, ‏2020-09-08 (באנגלית בריטית) Nate Jones, All 179 Taylor Swift Songs, Ranked, Vulture, ‏2021-01-11 (באנגלית אמריקאית) Taylor Swift Notches Fourth Digital Song Sales No. 1 From 'Reputation' With 'Call It What You Want' | Billboard, web.archive.org, ‏2017-11-14 Rolling Stone, Rolling Stone (באנגלית) Seven weeks at the top for Post Malone's Rockstar | ARIA Charts, web.archive.org, ‏2018-08-21 SinglesAccreds2018, web.archive.org, ‏2020-08-07 Steffen Hung, Taylor Swift - Call It What You Want, austriancharts.at Taylor Swift, Billboard Offizielle Deutsche Charts - Offizielle Deutsche Charts, www.offiziellecharts.de lescharts.com - Taylor Swift - Call It What You Want, lescharts.com Single Top 40 slágerlista - Hivatalos magyar slágerlisták, slagerlistak.hu Wayback Machine, web.archive.org, ‏2017-11-16 NZ Top 40 Singles Chart | The Official New Zealand Music Chart, web.archive.org, ‏2017-10-27 IRMA - Irish Charts, web.archive.org, ‏2019-06-26 Official Singles Chart Top 100 | Official Charts Company, www.officialcharts.com (באנגלית) 국내 대표 음악 차트 가온차트!, gaonchart.co.kr BillboardPH Hot 100 - November 27 - Billboard Philippines, web.archive.org, ‏2017-11-28 portuguesecharts.com - Taylor Swift - Call It What You Want, portuguesecharts.com Taylor Swift - Call It What You Want - hitparade.ch, swisscharts.com Taylor Swift Performs Acoustic Set at SiriusXM: Call It What You Want,' 'New Year's Day' & 'American Girl'| Billboard | Billboard, web.archive.org, ‏2017-11-15 Watch Taylor Swift perform two tracks from 'Reputation' on 'Saturday Night Live' - NME, web.archive.org, ‏2017-11-14 Taylor Swift Average Setlists of tour: reputation Stadium Tour | setlist.fm, www.setlist.fm Ashley Iasimone, All the Surprise Songs Taylor Swift Has Performed on The Eras Tour (So Far), Billboard, ‏2024-07-14 (באנגלית אמריקאית) Reputation (CD booklet). Taylor Swift. Big Machine Records. 2017.